PMIndiaData/PMIndiaSum huggingface dataset:
ஸ்ரீ குருநானக் தேவ் அவர்களின் 553வது ஜெயந்தி விழாவில் பிரதமர் ஆற்றிய உரையின் தமிழாக்கம்

குரு ஜெயந்தி விழாவில் கலந்து கொண்டுள்ள என்னுடைய சகா திரு ஹர்தீப் சிங் புரி, தேசிய சிறுபான்மையினர் ஆணையத்தலைவர் திரு ஜான் பர்லா, திரு இக்பால் சிங் லால்புரா, திரு ரஞ்சித் சிங், திரு ஹர்மித் சிங் கல்கா அவர்களே, மற்றும் சகோதர, சகோதரிகளே! உங்கள் அனைவருக்கும் குரு ஜெயந்தி 2022, விழாவையொட்டி, என்னுடைய வாழ்த்துக்களைத் தெரிவித்துக் கொள்கிறேன். நண்பர்களே! குரு கோவிந்த் சிங் அவர்களின் 350 வது ஜெயந்தி, குரு தேஜ் பகதூர் அவர்களின் 400 வது ஜெயந்தி மற்றும் குரு நானக் தேவ் அவர்களின் 550 வது ஜெயந்தி விழா போன்ற முக்கிய பிரகாஷ் பர்வ் எனப்படும் ஒளிகளுக்கான விழாக்களைக் கொண்டாடும் வாய்ப்பைப் பெற்றதற்காக நான் மகிழ்ச்சி அடைகிறேன். இந்த மங்களகரமான நிகழ்வுகளின் உத்வேகம் மற்றும் ஆசீர்வாதங்கள் புதிய இந்தியாவின் ஆற்றலை மேம்படுத்துகிறது. ஒவ்வொரு பிரகாஷ் பர்வின் ஒளியும் நாட்டிற்கு பிரகாசமான ஆதாரமாக செயல்படுகிறது. சீக்கிய சமூகத்தால் பின்பற்றப்படும் பிரகாஷ் பர்வின் பொருள், கடமை மற்றும் அர்ப்பணிப்பின் தேசிய பாதையை காட்டுகிறது. நண்பர்களே! குரு நானக் தேவ் அவர்களின் சிந்தனைகளால் ஈர்க்கப்பட்டு, 130 கோடி இந்தியர்களின் நலனுக்காக நாடு முன்னேறி வருகிறது. ஆன்மீக ஞானம், உலக செழிப்பு மற்றும் சமூக நல்லிணக்கத்திற்கான குரு நானக் தேவ் அவர்களின் போதனைகளை நான் நினைவு கூர்கிறேன். குரு கிரந்த் சாஹிப் வடிவில் நமக்குக் கிடைத்திருக்கும் அமிர்தத்தின் மகிமை, அதன் முக்கியத்துவம் காலம் மற்றும் புவியியல் எல்லைக்கு அப்பாற்பட்டது. நெருக்கடி பெரிதாகும்போது, இந்தத் தீர்வுகளின் பொருத்தம் இன்னும் அதிகமாகிறது. உலகில் அமைதியின்மை மற்றும் அமைதியற்ற காலங்களில், குரு சாஹிப்பின் போதனைகளும் குரு நானக் தேவ் அவர்களின் வாழ்க்கையும் ஒரு ஜோதியைப் போல உலகிற்கு வழிகாட்டுகின்றன. நமது குருக்களின் இலட்சியங்களை நாம் எவ்வளவு அதிகமாக பின்பற்றுகிறோமோ, அந்த அளவுக்கு ‘ஒரே பாரதம் உன்னத பாரதம்’ என்ற உணர்வை நாம் உள்வாங்கிக் கொள்கிறோம், மனித நேய விழுமியங்களுக்கு நாம் எவ்வளவு முக்கியத்துவம் கொடுக்கிறோமோ, அந்த அளவுக்கு குருவின் போதனைகள் வலுவோடும், தெளிவாகவும் உள்ளன. நண்பர்களே! குருநானக் தேவ் அவர்களின் ஆசீர்வாதத்தால், கடந்த 8 ஆண்டுகளில் சீக்கியர்களின் மகத்தான பாரம்பரியத்திற்கு சேவை செய்யும் வாய்ப்பு எங்களுக்குக் கிடைத்துள்ளது. குருக்களின் ஆசீர்வாதத்துடன், இந்தியா தனது சீக்கிய பாரம்பரியத்தின் மகிமையை மேம்படுத்தி முன்னேற்றப் பாதையில் தொடர்ந்து செல்லும் என்று எனக்கு முழு நம்பிக்கை உள்ளது. நண்பர்களே! குருவின் கருணையால் சீக்கியர்களின் பாரம்பரியத்தை இந்தியா தொடரும் என்றும் வளர்ச்சிப் பாதையை நோக்கிச் செல்லும் என்றும் நான் நம்புகிறேன். இதே உத்வேகத்துடன் குருவின் பாதத்திற்கு மீண்டும் ஒரு முறை தலைவணங்குகிறேன். உங்கள் அனைவருக்கும் மக்களுக்கும் குரு ஜெயந்தி வாழ்த்துக்கள்! மிக்க நன்றி!
வடகிழக்கு பிராந்தியம் நாட்டின் முக்கிய வளர்ச்சிப் பகுதியாக மாறிவருகிறது என பிரதமர் கூறினார்

மக்களவையில் குடியரசுத் தலைவர் உரைக்கு நன்றி தெரிவிக்கும் தீர்மானத்தின்மீது நடந்த விவாதத்திற்கு பதிலளித்த பிரதமர், வடகிழக்குப் பிராந்தியம் இனி புறக்கணிக்கப்பட்ட பகுதியாக இராது என்று கூறினார். அரசு பல்வேறு பிரிவுகளில் மேற்கொண்ட முயற்சிகளின் பலனாக தற்போது வடகிழக்குப் பிராந்தியம் நாட்டின் மிகப்பெரிய வளர்ச்சிப் பகுதியாக மாறியுள்ளது என அவர் தெரிவித்தார். “வடகிழக்குப் பகுதி மக்கள் இப்போது தில்லி வெகு தொலைவு என உணரமாட்டார்கள். தற்போது அரசு அவர்களது வாசலுக்கே வந்துவிட்டது. நமது அமைச்சர்களும், அதிகாரிகளும் அந்த பிராந்தியத்திற்கு அடிக்கடி சென்று வருகின்றனர்” என்று அவர் கூறினார். மின்சார வசதி, ரயில்வே தொடர்பு, தொலைபேசி வசதி ஆகியவற்றை வழங்குவதுடன், பிராந்தியத்தின் வளர்ச்சிக்காக பல்வேறு நடவடிக்கைகளையும் தமது அரசு எடுத்து வருவதாக பிரதமர் கூறினார். அண்மையில் கையெழுத்திடப்பட்ட போடோ ஒப்பந்தம் பற்றி குறிப்பிட்ட பிரதமர், சம்பந்தப்பட்ட அனைத்துத் தரப்பினரையும் ஒன்று சேர்த்து பல பத்தாண்டுகளாக நிலவிய சிக்கலுக்கு தீர்வு காண உண்மையான முயற்சியுடன் இது மேற்கொள்ளப்பட்டது எனத் தெரிவித்தார். இந்தச் சிக்கலைத் தள்ளிப்போட்டு வந்ததன் விளைவாக, கடந்த பல பத்தாண்டுகளாக ஏற்பட்ட கிளர்ச்சியால், குறைந்தபட்சம் 40,000 பேர் உயிரிழந்தனர் என்று பிரதமர் தெரிவித்தார். “இருப்பினும், இம்முறை நாங்கள் அனைத்துத் தரப்பினரையும் ஒன்று சேர்த்தோம். இனி நிலுவையில் எந்தப் பிரச்சினையும் இல்லை என்பதை ஒப்பந்தம் தெளிவுப்படுத்தியுள்ளது” என்று அவர் கூறினார்.
கே.எஸ்.ஆர் பெங்களூரு ரயில் நிலையத்தில் பிளாஸ்டிக் மற்றும் பெட் பாட்டில்களைக் கொண்டு செய்யப்பட்ட சிற்பத்திற்காக ரயில்வேக்கு பிரதமர் பாராட்டு தெரிவித்துள்ளார்.

பெங்களூரு கேஎஸ்ஆர் ரயில் நிலையத்தில் பிளாஸ்டிக் மற்றும் பெட் பாட்டில்களைக் கொண்டு உருவாக்கப்பட்ட சிற்பத்திற்காக தென்மேற்கு ரயில்வேயின் செயல்பாடுகளுக்கு பிரதமர் பாராட்டுத் தெரிவித்துள்ளார். தென்மேற்கு ரயில்வேயின் ட்விட்டர் செய்தியை மேற்கோள் காட்டி, பிரதமர் தனது ட்விட்டர் பக்கத்தில் பதிவிட்டுள்ளார். "இத்தகைய முயற்சிகள் புதுமையானவை மட்டுமின்றி பாராட்டுக்குரியவை என்றும், மிக முக்கியமாக சுற்றுப்புறங்களையும், பொது இடங்களையும் சுத்தமாக வைத்திருப்பது குறித்த மக்களின் அடிப்படைக் கடமையை நினைவூட்டுவதாக உள்ளது" என்று தெரிவித்துள்ளார்.
கர்நாடகாவின் மைசூரில் பல்வேறு வளர்ச்சி முன்முயற்சிகளை பிரதமர் துவக்கி வைப்பு

நாகனஹள்ளி ரயில் நிலையத்தில் சுமார் ரூ. 480 கோடி செலவில் அமைக்கப்பட உள்ள புறநகர் போக்குவரத்திற்கான பயிற்சி முனையத்திற்கு மைசூர், மகாராஜா கல்லூரி மைதானத்தில் பிரதமர் திரு நரேந்திர மோடி இன்று அடிக்கல் நாட்டினார். பயிற்சி முனையத்தில் மெமோ ஷெட் இருப்பதுடன், தற்போதுள்ள மைசூர் பணிமனையில் நெரிசலை குறைக்கவும், மேலும் ரயில் சேவைகள் மற்றும் மைசூரிலிருந்து நீண்டதூர ரயில்களை இயக்கவும் இது உதவுவதுடன், அந்தப் பகுதியின் இணைப்பு மற்றும் சுற்றுலா திறனையும் மேம்படுத்துகிறது. ரயிலில் தினசரி பயணிப்பவர்களுக்கும், நீண்ட தூரப் பயணங்களை மேற்கொள்பவர்களுக்கும் இத்திட்டம் பயனளிக்கும். இந்த நிகழ்ச்சியின் போது அகில இந்திய பேச்சு மற்றும் செவித்திறன் நிறுவனத்தில் ‘தொடர்பு குறைபாடுள்ள நபர்களுக்கான தலைசிறந்த மையத்தை' பிரதமர் நாட்டிற்கு அர்ப்பணித்தார். தொடர்பு குறைபாடுள்ள நபர்களைக் கண்டறியவும், மதிப்பிடவும், மறுவாழ்வு அமைப்பதற்குமான நவீன ஆய்வகங்கள் மற்றும் வசதிகளை இந்த மையம் பெற்றுள்ளது. கர்நாடக ஆளுநர் திரு தாவர் சந்த் கெலாட், முதலமைச்சர் திரு பசவராஜ் பொம்மை, மத்திய அமைச்சர் திரு பிரல்ஹாத் ஜோஷி உள்ளிட்டோர் நிகழ்ச்சியில் பங்கேற்றனர். நிகழ்ச்சியில் பேசிய பிரதமர், “நமது பாரம்பரிய கலாச்சாரத்தை வளப்படுத்தி 21-ஆம் நூற்றாண்டின் உறுதிப்பாடுகளை எவ்வாறு நாம் நிறைவேற்றுவது என்பதற்கு கர்நாடகா ஓர் சிறந்த உதாரணம்”, என்று கூறினார். முன்காலத்தில், நலத்திட்டங்கள் குறிப்பிட்ட பிரிவினருக்கு மட்டுமே வழங்கப்பட்டு வந்ததை பிரதமர் நினைவுகூர்ந்தார். கடந்த 8 ஆண்டுகளில் அவரது அரசு கொண்டு வந்த திட்டங்களால், சமூகத்தின் அனைத்து பிரிவினர் மற்றும் துறைகளைச் சென்றடைவதற்கு முன்னுரிமை அளிக்கப்பட்டதாக அவர் குறிப்பிட்டார். கடைசி மைல் வரை தரமான சேவைகளை வழங்குவதன் வாயிலாக கடந்த 8 ஆண்டுகளில் அரசு சமூகநீதியை உறுதி செய்திருப்பதாக பிரதமர் தெரிவித்தார். மாற்றுத்திறனாளிகள், பிறரை சார்ந்திருப்பதைக் குறைப்பதற்கான நடவடிக்கைகளை தமது அரசு தொடர்ந்து மேற்கொண்டு வருவதாக அவர் கூறினார். இதன் காரணமாகவே, நாணயங்களில், மாற்றுத்திறனாளிகளின் வசதிக்காக புதிய அம்சங்கள் சேர்க்கப்பட்டுள்ளன. மாற்றுத்திறனாளிகளுக்கு உகந்த வகையில் கல்வித் திட்டங்கள் நாடு முழுவதும் ஏற்படுத்தப்பட்டுள்ளன. மாற்றுத்திறனாளி மக்களின் பிரச்சினைகளுக்குத் தீர்வு காண புத்தொழில் நிறுவனங்கள் முன்வருமாறு அவர் அழைப்பு விடுத்தார்.
குச்சி புத்தாண்டான ஆஷாதி பிஜ்பண்டிகையை முன்னிட்டு நட்டு மக்களுக்கு பிரதமர் வாழ்த்து

குச்சி புத்தாண்டான ஆஷாதி பிஜ் பண்டிகையை முன்னிட்டு பிரதமர் திரு. நரேந்திர மோடி நட்டு மக்களுக்குவாழ்த்து தெரிவித்துள்ளார். “குச்சி புத்தாண்டான ஆஷாதி பிஜ் பண்டிகையை முன்னிட்டு, குச்சி சமூகத்தினருக்கு எனது வாழ்த்துக்கள். சிறந்த கலாச்சாரம் மற்றும் துணிச்சல் ஆகியவற்றிக்காக பெயர் பெற்ற சமூகம் இது. வரும் ஆண்டு மகிழ்ச்சியும் நல்ல ஆரோக்கியமும் நிறைந்ததாக இருக்க வேண்டும் என்று பிரார்த்திக்கிறேன்” என்று பிரதமர் தனது வாழ்த்து செய்தியில் குறிப்பிட்டுள்ளார்.
இந்தியா மற்றும் டென்மார்க் இடையேயான கடற்சார் பிரச்சினைகள் குறித்த புரிந்துணர்வு உடன்படிக்கைக்கு மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவை, இந்தியா மற்றும் டென்மார்க் இடையேயான கடற்சார் பிரச்சினைகள் குறித்த புரிந்துணர்வு உடன்படிக்கைக்கு ஒப்புதல் வழங்கியது. இந்த ஒப்பந்தம் 2019, ஜனவரி மாதத்தில் டென்மார்க்கிலிருந்து இந்தியாவிற்கு வருகை தரவுள்ள மிக முக்கிய பிரமுகரின் வருகையின்போது கையெழுதிடப்பட உள்ளது. நன்மைகள் இந்த புரிந்துணர்வு உடன்படிக்கையில் கையெழுத்திடுவது, இருதரப்பு ஒத்துழைப்பிற்கான துறைகள் குறித்து இரு நாடுகளும் கண்டறிய வழிவகுக்கும்: இந்தியா மற்றும் டென்மார்க் இடையே கடற்சார் துறைகளில் இரு நாடுகளுக்குமிடையே ஒத்துழைப்பு மற்றும் முதலீடுகளுக்கு வழி வகுத்தல். இரு நாடுகளும், தரமான கப்பல் தயாரிப்பை உறுதி செய்வதற்காக இரு தரப்பு திறன்களை மேம்படுத்தும் வகையில் நிபுணத்துவம், வெளியீடுகள், தகவல், தரவு மற்றும் புள்ளிவிபரங்களை பகிர்ந்துக் கொள்ளுதல்; பசுமை கடற்சார் தொழில்நுட்பம் மற்றும் கப்பல் கட்டுமானத் துறையில் கூட்டுறவு; இந்திய கப்பல் பதிவிற்கு (ஐ.ஆர்.எஸ்.) அங்கீகரிக்கப்பட்ட அமைப்பு என்ற தகுதியை அளித்தல், கடற்சார் பயிற்சி மற்றும் கல்வித் துறைகளில் கூட்டுறவு; வணிக கப்பல் மற்றும் கடற்சார் போக்குவரத்து விஷயங்கள் தொடர்பான ஆராய்ச்சி மற்றும் வளர்ச்சித் துறைகளில் நிலையான கூட்டுறவு; மற்றும் இந்த ஒப்பந்தம், இரு நாடுகளுக்கும், இருதரப்பு மற்றும் சர்வதேச அளவில், பரஸ்பரம் நன்மையளிப்பதற்கான வாய்ப்புகள் குறித்த கூட்டுறவினை மேலும் விரிவுபடுத்தும். பின்னணி இந்தியாவின் முக்கிய வணிக பங்குதாரர்களில் டென்மார்க்கும் ஒன்றாகும். மருத்துவ/மருந்துப் பொருட்கள், எரிசக்தியை உருவாக்கும் இயந்திரங்கள், தொழிற்சாலை இயந்திரங்கள், உலோக தாதுகள், கரிம இரசாயணங்கள், போன்றவை டென்மார்க்கிலிருந்து இந்தியாவிற்கு இறக்குமதி செய்யப்படும் முக்கிய பொருட்களாகும். ஆடைகள், ஜவுளிகள்/ துணிகள்/நூல்கள், சாலை வாகனங்கள் மற்றும் உதிரி பொருட்கள், உலோக பொருட்கள், இரும்பு மற்றும் எஃகு, காலணி மற்றும் பயணப் பொருட்கள் போன்றவை இந்தியாவிலிருந்து டென்மார்க்கிற்கு ஏற்றுமதி செய்யப்படும் முக்கிய பொருட்களாகும். இரு நாடுகளுக்குமிடையேயான இருதரப்பு வணிகத்தை மேம்படுத்தவும் மற்றும் கடற்சார் துறையில் கூட்டுறவு மற்றும் ஒத்துழைப்பை உறுதி செய்திடவும், டென்மார்க்குடன் இருதரப்பு புரிந்துணர்வு உடன்படிக்கை ஏற்படுத்திட முன்மொழியப்பட்டது.
நீர் பாதுகாப்பு தொடர்பான பணியை பிரதமர் மீண்டும் உறுதிப்படுத்தியுள்ளார்.

உலக நீர் நாள் என்பது நீர்ச் சக்தியின் முக்கியத்துவத்தை உணரச் செய்து, நீர்ப் பாதுகாப்பு தொடர்பான நமது உறுதிப்பாட்டை மீண்டும் வலியுறுத்துவதற்கான ஒரு நிகழ்வாகும். நீர்ச் சேமிப்பால் நமது நகரங்கள் மற்றும் கிராமங்களில் உள்ள மக்களும், கடினமாக உழைக்கும் உழவர்களும் அற்புதமான பலனடைவார்கள் என்றும் பிரதமர் கூறினார். நீர் சக்தியின் முக்கியத்துவத்தையும் நீர் பாதுகாப்பு தொடர்பான நமது பணியை மீண்டும் உறுதிப்படுத்துதையும் முன்னிறுத்தி உலக தண்ணீர் தினம் கடைபிடிக்கப்படுகிறது. தண்ணீரை சேமித்தால் நமது நகரங்கள் மற்றும் கிராமங்களில் உள்ள மற்றும் கடினமாக உழைக்கும் விவசாயிகள் ஆகியோர் மிகப்பெரிய அளவில் பயனடைவார்கள் என்றும் பிரதமர் கூறியுள்ளார்.
ரேஸ் வாக்கிங் சாம்பியன் பிரியங்கா கோஸ்வாமி வெள்ளிப் பதக்கம் வென்றதற்கு பிரதமர் வாழ்த்து

பர்மிங்காம் 2022 காமன்வெல்த் விளையாட்டுப் போட்டியில் வெள்ளிப் பதக்கம் வென்ற ரேஸ் வாக்கிங் சாம்பியன் பிரியங்கா கோஸ்வாமிக்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் வெளியிட்டுள்ள ட்விட்டர் பதிவில் கூறியிருப்பதாவது; "நமது தேசிய ரேஸ் வாக்கிங் சாம்பியன் பிரியங்கா கோஸ்வாமி வெள்ளிப் பதக்கம் வென்றதற்கு வாழ்த்துகள். இந்தப் பதக்கத்தின் மூலம், இந்தியாவில் உள்ள பல இளைஞர்களை இந்த விளையாட்டில் ஈடுபட ஊக்குவித்துள்ளார். வரும் காலங்களில் அவர் வெற்றியின் புதிய உயரங்களை எட்டட்டும். #Cheer4India".
உலக அறிவுசார் சொத்துரிமை அமைப்பின் உலகளாவிய கண்டுபிடிப்பு குறியீட்டில் இந்தியா 40-வது இடத்துக்கு முன்னேறியுள்ளதால் இந்திய கண்டுபிடிப்பாளர்கள் குறித்து பிரதமர் பெருமிதம் தெரிவித்துள்ளார்

உலக அறிவுசார் சொத்துரிமை அமைப்பின் உலக கண்டுபிடிப்பாளர்கள் குறியீட்டில் இந்தியா 40-வது இடத்துக்கு முன்னேறியுள்ளதால், இந்திய கண்டுபிடிப்பாளர்கள் பற்றி பிரதமர் பெருமிதம் தெரிவித்துள்ளார். மத்திய வர்த்தகம் மற்றும் தொழில்துறை அமைச்சர் திரு.ப்யூஷ் கோயலின் ட்விட்டை மேற்கோள்காட்டி, பிரதமர் ட்விட் செய்துள்ளார்: “புதுமை என்பது இந்தியா முழுவதும் உச்சரிக்கப்படும் வார்த்தை. எங்கள் கண்டுபிடிப்பாளர்களால் நாங்கள் பெருமைப்படுகிறோம். நாங்கள் நீண்ட தூரத்துக்கு பயணித்து விட்டோம். மேலும் பல புதிய உயரங்களுக்கு செல்ல விரும்புகிறோம்”.
இந்தியா – பெரு நாடுகளுக்கு இடையில் உடன்பாடு

பிரதம மந்திரி திரு. நரேந்திர மோடி தலைமையில் புதன்கிழமை தில்லியில் நடைபெற்ற மத்திய அமைச்சரவைக் குழுக் கூட்டத்தில் இந்தியாவுக்கும் பெரு நாட்டுக்கும் இடையில் பெருநாட்டின் தலைநகர் லிமாவில் 2018, மே மாதம் கையெழுத்திடப்பட்ட உடன்பாட்டுக்கு ஒப்புதல் அளிக்கப்பட்டது. இரு நாடுகளுக்கும் இடையில் நிறுவனங்களுக்கு இடையில் ஒத்துழைப்புடன் கூடிய நல்லுறவுக்கு அடித்தளத்தை ஏற்படுத்துவதற்காக இந்த உடன்பாடு ஏற்பட்டுள்ளது. இதன்படி இரு நாடுகளுக்கும் இடையில் பரஸ்பரம் சமமான பலன்களைத் தரக்கூடிய வகையில் புதிய, புதுப்பிக்கத் தக்க தொழில்நுட்ப ஒத்துழைப்பு ஏற்படும். இந்த உடன்பாட்டைச் செயல்படுத்தும் வகையில் செயல்பணிகளை மேம்படுத்துவதற்கான கூட்டுக் கமிட்டி அமைக்கப்படும். இரு நாடுகளுக்கும் இடையில் இரு தரப்பு ஒத்துழைப்பை இந்த உடன்பாடு வலுப்படுத்தும்.
ஸ்கிராம்ஜெட் ராக்கெட் என்ஜின் வெற்றிகரமாக பரிசோதிக்கப்பட்டதற்கு இஸ்ரோ விஞ்ஞானிகளுக்கு பிரதமர் பாராட்டு

ஸ்கிராம்ஜெட் ராக்கெட் என்ஜின் வெற்றிகரமாக பரிசோதிக்கப்பட்டதற்கு இஸ்ரோ விஞ்ஞானிகளை பிரதமர் திரு. நரேந்திர மோடி பாராட்டியுள்ளார். “ஸ்கிராம்ஜெட் ராக்கெட் என்ஜின் வெற்றிகரமாக பரிசோதிக்கப்பட்டது நமது விஞ்ஞானிகளின் கடின உழைப்பு மற்றும் சிறந்து விளங்கியமைக்கான எடுத்துக்காட்டாகும். இஸ்ரோவிற்கு என் வாழ்த்துகள். நமது விண்வெளி ஆராய்ச்சித் திட்டத்தில் நமது விஞ்ஞானிகள் ஒவ்வொருமுறையும் நம் நாட்டை பெருமைகொள்ளச் செய்து வருவதை நாம் கண்டு வருகிறோம் ” என்று பிரதமர் குறிப்பிட்டுள்ளார்.
100% மின்மய இயக்கத்தின் வெற்றிக்காக கொங்கண் ரயில்வே அணிக்குப் பிரதமர் வாழ்த்து தெரிவித்துள்ளார்

100% மின்மய இயக்கத்தின் குறிப்பிடத்தக்க வெற்றிக்காகவும், நீடித்த வளர்ச்சிக்குப் புதிய இலக்குகளை நிர்ணயித்திருப்பதற்காகவும் கொங்கண் ரயில்வே அணிக்குப் பிரதமர் திரு.நரேந்திர மோடி வாழ்த்து தெரிவித்துள்ளார். டுவிட்டரில் பிரதமர் கூறியிருப்பதாவது; “100% மின்மய இயக்கத்தின் குறிப்பிடத்தக்க வெற்றிக்காகவும், நீடித்த வளர்ச்சிக்குப் புதிய இலக்குகளை நிர்ணயித்திருப்பதற்காகவும் கொங்கண் ரயில்வேயின் @KonkanRailway ஒட்டு மொத்த அணிக்கும் வாழ்த்துக்கள்.”
நாகாலாந்து உருவான தினத்தையொட்டி அம்மாநில மக்களுக்கு பிரதமர் வாழ்த்து

நாகாலாந்து உருவான தினத்தையொட்டி அம்மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் வெளியிட்டுள்ள ட்விட்டர் பதிவில் கூறியிருப்பதாவது; “நாகாலாந்து மாநிலதினத்தையொட்டி அம்மாநில மக்களுக்கு வாழ்த்துகள். துணிச்சல், கடின உழைப்பு, இயற்கையோடு இணைந்த நல்லிணக்க வாழ்வு ஆகியவற்றை வலியுறுத்தும் நாகாலாந்தின் கலாச்சாரத்தில் இந்தியா பெருமிதம் கொள்கிறது. வரும் ஆண்டுகளில் நாகாலாந்து தொடர்ந்து வெற்றிபெற நான் பிரார்த்திக்கிறேன்.”
பர்மிங்ஹாமில் நடைபெறும் காமன்வெல்த் போட்டிகள் 2022-ல் வெள்ளிப் பதக்கம் வென்ற ஜூடோ வீராங்கனை துலிகா மானிற்கு பிரதமர் வாழ்த்து

புதுதில்லி, ஆகஸ்ட் 03, 2022 பர்மிங்ஹாமில் நடைபெறும் காமன்வெல்த் போட்டிகள் 2022-ல் வெள்ளிப் பதக்கம் வென்ற ஜூடோ வீராங்கனை துலிகா மானிற்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் வெளியிட்டுள்ள ட்விட்டர் பதிவில் கூறியிருப்பதாவது: “பர்மிங்ஹாம் போட்டிகளில் துலிகா மான் அபாரம்! ஜூடோ விளையாட்டில் வெள்ளிப் பதக்கம் வென்ற அவருக்கு நல்வாழ்த்துகள். அவரது தனித்துவம் வாய்ந்த விளையாட்டு பயணத்தில் இந்த பதக்கம் மேலும் ஓர் பெருமை. அவரது எதிர்கால முயற்சிகளுக்கு வாழ்த்துகள்.”
தேசிய பெண்குழந்தை தினம் – பெண் குழந்தைகளின் ஆற்றல்கள், வலிமை மற்றும் மன உறுதிக்கு பிரதமர் பாராட்டு

தேசிய பெண்குழந்தை தினத்தை முன்னிட்டு பெண் குழந்தைகளின் ஆற்றல்கள், வலிமை மற்றும் மன உறுதிக்கு பிரதமர் திரு. நரேந்திர மோடி பாராட்டு தெரிவித்தார். பெண் குழந்தையின் ஆற்றல், வலிமை மற்றும் மன உறுதிக்கு நாம் தலை வணங்குவோம். பல்வேறு துறைகளில் பெண் குழந்தைகள் ஆற்றிய சாதனை நமக்கு பெருமை அளிக்கிறது என்று பிரதமர் கூறியுள்ளார்.
சைபர் பாதுகாப்பில் ஒத்துழைப்புக்காக இந்தியா மற்றும் அமெரிக்கா இடையிலான புரிந்துணர்வு ஒப்பந்தத்திற்கு அமைச்சரவை ஒப்புதல்

சைபர் பாதுகாப்புத் துறையில் மத்திய மின்னணு மற்றும் தகவல் தொழில்நுட்ப அமைச்சகத்தின் கீழ் செயல்படும் இந்திய கணிணி அவசர பொறுப்பு குழு (CERT-in) மற்றும் அமெரிக்காவின் உள்நாட்டு பாதுகாப்பு துறையும் செய்துகொண்டுள்ள ஒத்துழைப்புக்கான புரிந்துணர்வு ஒப்பந்தம் குறித்து பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவையில் எடுத்துரைக்கப்பட்டது. இந்தப் புரிந்துணர்வு ஒப்ப்ந்தம் 2017 ஜனவரி 11ம் தேதி புதுதில்லியில் கையெழுத்தானது. தொடர்புடைய சட்டங்கள், விதிகள், வறன்முறையின் கீழ் சமத்துவம் மற்றும் இருதரப்புக்கும் பயன் கிட்டும் வகையில் சைபர் பாதுகாப்பு குறித்த நெருக்கமான ஒத்துழைப்பை மேம்படுத்துவதுடன் தகவல்களை பரிமாறிக்கொள்ளவும் இந்தப் புரிந்துணர்வு ஒப்பந்தம் வகை செய்கிறது.
மல்லி மஸ்தான் பாபுவிற்கு பிரதமர் அஞ்சலி

மலை ஏறுவதில் வல்லவரான மல்லி மஸ்தான் பாவுவிற்கு பிரதமர் திரு. நரேந்திர மோடி அஞ்சலி செலுத்தினார். மல்லி மஸ்தான் பாபுவின் சாதனைகள் மரியாதையுடனும் வியப்புடனும் நினைவு கூறுப்படும். அவருடைய குடும்பத்தினருக்கு எனது அனுதாபங்கள் என்று பிரதமர் தெரிவித்துள்ளார்.
நிலநடுக்கத்திற்குப் பிறகு கட்ச்சின் வளர்ச்சி பற்றிய காணொளியை பிரதமர் பகிர்வு

நிலநடுக்கத்திற்குப் பிறகு, தொழில்துறை, வேளாண்மை, சுற்றுலா உள்ளிட்டவற்றின் முனையமாக வளர்ச்சி அடையும் குஜராத் மாநிலம் கட்ச்சின் முன்னேற்றம் பற்றிய காணொளி ஒன்றை பிரதமர் திரு நரேந்திர மோடி பகிர்ந்துள்ளார். அப்போதைய குஜராத் முதல்வரான திரு நரேந்திர மோடியின் அபாரமான பணிகள் பற்றி மக்கள் தங்கள் கருத்துக்களைப் பகிர்ந்து கொள்ளும் ட்விட்டர் கணக்கான மோடி ஸ்டோரியில் இந்த காணொளி ட்வீட் செய்யப்பட்டுள்ளது. நிலநடுக்கத்திற்குப் பிறகு கட்ச்சிற்கு மறுவாழ்வு அளித்த அப்போதைய குஜராத் முதல்வரின் தலைமையை மக்கள் பாராட்டியுள்ளனர். பிரதமர் வெளியிட்ட ட்விட்டர் பதிவில் கூறியதாவது: “2001-இல் நிகழ்ந்த நிலநடுக்கத்திற்குப் பிறகு கட்ச் பற்றி ஏராளமானோர் பல்வேறு விதமாகப் பேசினார்கள். கட்ச்சால் மீண்டும் எழ முடியாது என்று கருத்து தெரிவித்த நிலையிலும் கட்ச்சின் உணர்வைக் குறைத்து மதிப்பிடுவதாகவே அந்த விமர்சனங்கள் அமைந்தன. குறுகிய காலத்தில் கட்ச் வளர்ச்சி பெற்றதுடன், வேகமாக முன்னேறும் மாவட்டங்களில் ஒன்றாக மாறியது.”
துப்புரவுப் பணியாளர்களுக்கான தேசிய ஆணையத்தின் பதவிக்காலம் மூன்றாண்டுகளுக்கு நீட்டிப்பு – மத்திய அமைச்சரவை ஒப்புதல்

துப்புரவுப் பணியாளர்களுக்கான தேசிய ஆணையத்தின் பதவிக் காலத்தை, 31.03.2019 -லிருந்து மூன்றாண்டுகளுக்கு நீட்டிப்பதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்த ஆணையம், துப்புரவுப் பணியாளர்களுக்கான தேசிய ஆணையச் சட்டம் 1993 –ன் கீழ், 1993 ஆம் ஆண்டு அமைக்கப்பட்டது. துவக்கத்தில் 31.03.1997 வரை இதன் பதவிக்காலம் இருந்தது. பின்னர், அது 31.03.2002 வரையிலும், பிறகு 29.02.2004 வரையிலும் நீட்டிக்கப்பட்டது. 29.02.2004 அன்று இந்தச் சட்டம் காலாவதியானது. அதற்கு பிறகு, துப்புரவுப் பணியாளர்களுக்கான தேசிய ஆணையம், நாடாளுமன்ற சட்டத்தின் மூலம் இல்லாமல் உருவாக்கப்பட்ட அமைப்பாக கருதப்பட்டு, அதன் பதவிக்காலம் நீட்டிக்கப்பட்டு வருகிறது. இந்த ஆணையத்தின் தற்போதைய பதவிக் காலம் 31.03.2019 வரையாகும்.
ஐஐஎம் சம்பல்பூரின் நிரந்தர வளாகத்திற்கு ஜனவரி 2 அன்று பிரதமர் அடிக்கல் நாட்டுகிறார்

ஐஐஎம் (இந்திய மேலாண்மை நிறுவனம்) சம்பல்பூரின் நிரந்தர வளாகத்திற்கு ஜனவரி 2 அன்று காலை 11 மணிக்கு காணொலி மூலம் பிரதமர் திரு நரேந்திர மோடி அடிக்கல் நாட்டுகிறார். ஒடிசா ஆளுநர் மற்றும் முதல்வர், மத்திய அமைச்சர்கள் திரு. ரமேஷ் பொக்ரியால் ‘நிஷாங்க்’, திரு தர்மேந்திர பிரதான் மற்றும் பிரதாப் சந்திர சாரங்கி ஆகியோர் இந்த நிகழ்ச்சியில் பங்கேற்கிறார்கள். அதிகாரிகள், தொழில்துறைத் தலைவர்கள், கல்வியாளர்கள் மற்றும் மாணவர்கள், முன்னாள் மாணவர்கள் மற்றும் ஐஐஎம் சம்பல்பூரின் ஆசிரியர்கள் உட்பட 5000-க்கும் அதிகமானோர் காணொலி மூலம் இதில் கலந்து கொள்வார்கள். ஐஐஎம் சம்பல்பூரைப் பற்றி அடிப்படைப் பாடங்களை மின்னணு முறையில் கற்பதற்கும், தொழில்துறையில் இருந்து நேரடித் திட்டங்களின் மூலம் அனுபவப் பாடங்களை வகுப்பறையில் கற்பதற்குமான மாற்று வகுப்பறையை முதலில் செயல்படுத்திய ஐஐஎம், ஐஐஎம் சம்பல்பூர் ஆகும். 2019-21-ஆம் கல்வியாண்டில் 49 சதவித மாணவிகளோடும், 2020-22-ஆம் கல்வியாண்டில் 43 சதவித மாணவிகளோடும், மற்ற ஐஐஎம்களோடு ஒப்பிடுகையில், பாலின பன்முகத்தன்மையில் ஐஐஎம் சம்பல்பூர் முன்னணியில் இருக்கிறது.
மொரீசியஸ் உச்சநீதிமன்றத்தின் புதிய கட்டடத்தை, பிரதமர் நரேந்திரமோடியும், மொரீசியஸ் பிரதமர் பிரவீன் ஜெகன்னாத்தும் கூட்டாக  திறந்து வைக்க உள்ளனர்

மொரீசியஸ் உச்சநீதிமன்றத்தின் புதிய கட்டடத்தை, பிரதமர் திரு.நரேந்திர மோடியும், மொரீசியஸ் பிரதமர் திரு.பிரவீன் ஜெகன்னாத்தும், 30 ஜுலை, 2020 வியாழக்கிழமையன்று கூட்டாகத் திறந்துவைக்க உள்ளனர். மொரீசியஸ் நீதித்துறையின் உயர்மட்ட உறுப்பினர்கள் மற்றும் இரு நாட்டுப் பிரதிநிதிகள் முன்னிலையில், காணொளிக் காட்சி வாயிலாக இந்த திறப்பு விழா நடைபெற உள்ளது. இந்திய அரசின் நிதியுதவியுடன் கட்டப்பட்டுள்ள இந்தக் கட்டடம், அந்நாட்டின் தலைநகரமான போர்ட் லூயி நகரில் இந்திய உதவியுடன் மேற்கொள்ளப்பட்ட முதலாவது கட்டமைப்புத் திட்டம் ஆகும். 2016-ஆம் ஆண்டு, இந்திய அரசு 353 மில்லியன் அமெரிக்க டாலர் மதிப்பீட்டில் வழங்கிய ‘சிறப்புப் பொருளாதாரத் தொகுப்பு’ மூலம் மேற்கொள்ளப்படும் ஐந்து திட்டங்களில் ஒன்றாக, புதிய உச்சநீதிமன்றக் கட்டடம் கட்டப்பட்டுள்ளது. இந்தத் திட்டம், நிர்ணயிக்கப்பட்ட காலத்திற்குள், மதிப்பீட்டைவிட குறைவான செலவில் நிறைவேற்றப்பட்டுள்ளது. சுமார் 4,700-க்கும் மேற்பட்ட சதுரமீட்டர் பரப்பிலான நிலத்தில், 10தளங்களுடன், சுமார் 25,000 சதுர மீட்டர் பரப்பில் இந்தக் கட்டடம் அமைந்துள்ளது. அதிநவீன வடிவமைப்பில், வெளிப்புற வெப்பம் மற்றும் ஒலி ஊடுருவாமல், எரிசக்தி சிக்கனம் உள்ளிட்ட பசுமை அம்சங்களுடன் இந்தக் கட்டடம் கட்டி முடிக்கப்பட்டுள்ளது. இந்தப் புதிய கட்டடத்தில், மொரீசியஸ் உச்சநீதிமன்றத்தின் அனைத்துப் பிரிவுகள் மற்றும் அலுவலகங்கள் அனைத்தும் ஒரே இடத்தில் அமைவதால், உச்சநீதிமன்றத்தின் செயல்பாடு அதிகரிக்கும் என எதிர்பார்க்கப்படுகிறது. சிறப்புத் தொகுப்புத் திட்டத்தின் கீழ் கட்டப்பட்ட மொரீசியஸின் மெட்ரோ எக்ஸ்பிரஸ் திட்டத்தின் முதற் கட்டத்தையும், புதிய காது, மூக்கு, தொண்டை (
தமிழ் உள்பட பல்வேறு மொழிகளில் பி.எம்.ஓ. இந்தியா இணையதளம்

பிரதமர் திரு நரேந்திர மோடியின் அதிகாரபூர்வ இணைய தளமான www.pmindia.gov.in இப்போது பலமொழிகளில் இயங்குகிறது. இந்த இணைய தளத்தை இப்போது தமிழ் உள்பட 6 பிராந்திய மொழிகளில் காணலாம். இது வரை ஆங்கிலம் மற்றும் இந்தி ஆகிய மொழிகளில் மட்டும் இயங்கி வந்த இந்த இணைய தளம் தற்போது தமிழ், வங்காளம், குஜராத்தி, மலையாளம், மராத்தி மற்றும் தெலுங்கு ஆகிய மொழிகளில் கூடுதலாக கிடைக்கிறது. இந்த இணைய தளத்தை மத்திய வெளியுறவுத்துறை அமைச்சர் திருமதி. சுஷ்மா சுவராஜ் தொடங்கி வைத்தார். நிகழ்ச்சியில் பேசிய அவர், இந்த முன்முயற்சி, பிரதமர் திரு நரேந்திர மோடியின் முயற்சியான மக்களை அவர்கள் மொழியிலேயே சென்றடைய வேண்டும் என்பதன் வெளிப்பாடு என்றார். இந்த முன்முயற்சி காரணமாக நாட்டின் அனைத்து பகுதி மக்களுக்கும் பிரதமருக்கும் இடையேயான கலந்துரையாடல் அதிகரிக்கும் என்று நம்பிக்கை தெரிவித்தார். மக்களின் நலன் மற்றும் வளர்ச்சி சார்ந்த பல்வேறு அம்சங்கள் குறித்து இந்த இணைய தளத்தில் அவர்கள் காணமுடியும். நாட்டின் பிற பிராந்தியங்களின் மொழிகளிலும் படிப்படியாக இந்த இணைய தளம் கிடைக்கும். புதிதாக செயல்படுத்தப்பட்டுள்ள இந்த ஆறு பிராந்திய மொழிகளிலும் இணைய தளத்தைக் காண கீழ்கண்ட சுட்டிகள் உதவும் : தமிழ்: www.pmindia.gov.in/ta வங்காளம்: www.pmindia.gov.in/bn குஜராத்தி: www.pmindia.gov.in/gu மராத்தி: www.pmindia.gov.in/mr மலையாளம்: www.pmindia.gov.in/ml தெலுங்கு: www.pmindia.gov.in/te
பிரதமரின் சீனா மற்றும் மியான்மர் பயணம் (செப்டம்பர் 3-7, 2017)

மக்கள் சீனத்தின் அதிபர் அழைப்பின் பேரில் சீனாவின் ஃபியூஜியான் மாகாணம் ஜியாமின் நகரில் செப்டம்பர் 3 ஆம் தேதி முதல் 7 ஆம் தேதி வரை நடைபெறும் 9-ஆவது பிரிக்ஸ் உச்சிமாநாட்டில் கலந்து கொள்வதற்காக பிரதமர் திரு நரேந்திர மோடி செல்லவிருக்கிறார். இதையடுத்து, மியான்மர் குடியரசின் அதிபர் ஹெச் ஈ யூ டின் க்யா அழைப்பின் பேரில் செப்டம்பர் 5 முதல் 7 வரை மியான்மர் செல்கிறார். பிரதமர் நரேந்திர மோடி இதுவே முதல் முறையாகும். மியான்மரில் அந்த நாட்டின் பிரதமர் பதவிக்கு சமமான கவுன்சிலர் பதவியில் உள்ள டா ஆங் சான் சூ கி-யுடன் பரஸ்பர பேச்சு நடத்துகிறார். அந்த நாட்டின் அதிபர் யூ டின் க்யா-வையும் சந்தித்துப் பேசுகிறார். தலைநகர் நே பி தா-வில் அரசு நிகழ்ச்சிகளில் பங்கேற்பதுடன் யாங்கான் மற்றும் பகான் நகரங்களுக்கு செல்லவுள்ளார்.
மகாத்மா பூலே பிறந்த நாள் – பிரதமர் மரியாதை அஞ்சலி

மகாத்மா பூலே பிறந்த நாளை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினர். மகாத்மா பூலே பிறந்த நாள் அன்று நான் அவருக்கு தலை வணங்குகிறேன். சமூக சீர்திருத்தம், பெண்களுக்கு அதிகாரம் அளித்தல் மற்றும் கல்வித் துறைக்கான அவரின் சுயநலமற்ற முயற்சிகள் நல்ல தாக்கத்தை ஏற்படுத்தின என்று பிரதமர் கூறியுள்ளார்.